Návrh
Návrh VZN vyvesený na úradnej tabuli v obci Košolná dňa: 27.11.2019
VZN vyvesené na úradnej tabuli v obci Košolná dňa: 
VZN nadobúda účinnosť dňa 
Obecné zastupiteľstvo v Košolnej na základe § 6 zákona SNR č. 369/1990 Zb. o obecnom zriadení v znení neskorších predpisov a zákona  NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady vydáva pre územie obce Košolná toto
V Š E O B E C N E    Z Á V Ä Z N É    N A R I A D E N I E
                                           č.  ..../2019
o miestnych  daniach

a miestnom poplatku za komunálne odpady a drobné stavebné odpady
na   území   obce  K o š o l n á
Článok I.

ÚVODNÉ  USTANOVENIA
(1) Toto  všeobecne  záväzné  nariadenie (ďalej len „VZN“) upravuje podmienky určovania a vyberania miestnych daní a miestneho poplatku za   komunálne   odpady    a   drobné   stavebné  odpady    (ďalej len „miestne dane a miestny poplatok“)   na území obce K o š o l n á

(2) Obec Košolná na svojom území ukladá tieto miestne dane:

a/ daň z nehnuteľností,

b/ daň za psa,

c/ daň za užívanie verejného priestranstva,

d/ daň za ubytovanie

e/ daň za predajné automaty,

f/ daň za nevýherné hracie prístroje,

g/ daň za jadrové zariadenie.

 (3) Obec Košolná na svojom území ukladá miestny poplatok za   komunálne   odpady    a   drobné   stavebné  odpady.

  (4) Zdaňovacím  obdobím miestnych daní  a to dane z nehnuteľností, dane za psa, dane za predajné automaty, dane za nevýherné hracie prístroje a dane za jadrové zariadenie je kalendárny rok.

Miestne dane 

Článok II
           Daň z nehnuteľností


Daň z nehnuteľností zahŕňa

a/ daň z pozemkov,

b/ daň zo stavieb,

c/ daň z bytov a z nebytových priestorov v bytovom dome (ďalej len „daň z bytov“).

Článok III
Daň z pozemkov
(1) Daňovníkom dane z pozemkov sú tí, ktorí sú uvedení v ustanovení § 5 zák. č.  582/2004 Z. z. o miestnych daniach   a   miestnom   poplatku   za   komunálne   odpady    a   drobné   stavebné  odpady v znení neskorších predpisov (ďalej len „zákon o miestnych daniach“).

(2) Predmetom dane z pozemkov sú pozemky na území obce Košolná v členení podľa § 6 ods. 1 až 7 zákona o miestnych daniach.
(3) Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí prevádzať vždy k  l. januáru zdaňovacieho obdobia.    Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

(4) Základ dane z pozemkov sa určuje podľa § 7 zákona o miestnych daniach. Hodnota pozemkov podľa jednotlivých druhov podľa prílohy č.1 zákona o miestnych daniach je nasledovná:

a) orná pôda, chmeľnice, vinice, ovocné sady,
                                     0,5799     €/m2
b) trvalé trávne porasty, 




                         0,1394     €/m2
c) záhrady,





                                     1,32     €/m2
d) rybníky s chovom rýb a ostatné hospodársky 

    využívané vodné plochy, 




                         0,13     €/m2
f) zastavané plochy a nádvoria,


                                     1,32     €/m2
g) stavebné pozemky




                                   13,27     €/m2
h) ostatné plochy okrem stavebných pozemkov
                                     1,32     €/m2
(5) Ročná sadzba dane z pozemkov podľa jednotlivých druhov je určená nasledovne: 

a) orná pôda, chmeľnice, vinice, ovocné sady,
           0,35%
b) trvalé trávne porasty, 



           0,40%
c) záhrady,





           0,50% 

d) rybníky s chovom rýb a ostatné hospodársky 

    využívané vodné plochy, 




0,40%
f) zastavané plochy a nádvoria,


            0,50% 

g) stavebné pozemky




            0,30%  

h) ostatné plochy okrem stavebných pozemkov
            0,50% 

Článok IV
Daň zo stavieb
       (1) Daňovníkmi dane zo stavieb sú tí, ktorí sú uvedení v ustanovení § 9 zákona o miestnych daniach.

       (2) Predmetom dane zo stavieb sú stavby na území obce Košolná, podľa § 10 odst 1/ 

 a 2/ . Predmetom dane zo stavieb nie sú stavby podľa ods.3/ § 10 zákona o miestnych daniach.

       (3) Základom dane zo stavieb je výmera zastavanej plochy v m2   podľa § 11 zákona o miestnych daniach 

       (4) Ročná sadzba dane zo stavieb je za každý aj začatý m2 zastavanej plochy nasledovná

a/  0,08 €/m2 za  stavby na bývanie a ostatné stavby tvoriace príslušenstvo k hlavnej stavbe, 

b/ 0,08 €/m2 za stavby na pôdohospodársku produkciu, skleníky, stavby užívané na skladovanie vlastnej poľnohospodárskej produkcie, s výnimkou stavieb na skladovanie inej ako vlastnej produkcie a na administratívu , 

c/ 0,20 €/m2  za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov, 
d/ 0,80 €/m2 za priemyselné stavby a stavby slúžiace energetike, stavby slúžiace stavebníctvu okrem stavieb na skladovanie a administratívu,

e/ 0,80 €/m2  za stavby na ostatnú podnikateľskú činnosť a zárobkovú činnosť, skladovanie a administratívu,

f/ 0,80 €/m2 za ostatné stavby.     

   (5)  Sadzba dane podľa odseku 4 písm. a) a b) tohto ustanovenia sa pri viacpodlažných stavbách zvyšuje o 0,04 €/m2 za každý aj začatý m2 zastavanej plochy za každé ďalšie nadzemné a podzemné podlažie.

     (6) Sadzba dane podľa odseku 4 písm. d), e), f) tohto ustanovenia sa pri viacpodlažných stavbách zvyšuje o 0,33 €/m2 za každý aj začatý m2 zastavanej plochy za každé ďalšie nadzemné a podzemné podlažie. 

(7) daň zo stavieb sa vypočíta podľa § 12 a) zákona o dani z nehnuteľností
Článok V

Daň z bytov
(1) Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

(2) Predmetom dane z bytov v bytovom dome na území obce Košolná, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.

(3) Základom dane z bytov je výmera podlahovej plochy bytu a nebytového priestoru v m2.  

(4) Ročná sadzba dane z bytov je 0,13 €/m2 za každý aj začatý m2 zastavanej plochy bytu a nebytového priestoru.
Článok VI
Spoločné ustanovenia pre daň z nehnuteľností
(1) Podľa miestnych podmienok v obci Košolná sa od dane z pozemkov oslobodzujú tieto pozemky:

a/ pozemky cintorína ,

b/ pozemky funkčne spojené so stavbami slúžiacimi verejnej doprave a pozemky verejne prístupné ako parky a športoviská ,

c/  pozemky vo vlastníctve cirkvi, 
(2) Podľa miestnych podmienok  v obci Košolná  sa znižuje daň zo stavieb a daň z bytov u týchto stavieb:

a/ o 50 % za stavby na bývanie a byty vo vlastníctve osoby staršej ako 65 rokov, ktoré slúžia výhradne na jej trvalé bývanie, ktorá žije osamele a má jediný zdroj príjmu dôchodok 

b) 0 50% za stavby na bývanie a byty vo vlastníctve osôb s ťažkým zdravotným postihnutím slúžiace na ich trvalé bývanie
 (3) Podľa miestnych podmienok v obci Košolná sa od dane zo stavieb oslobodzujú tieto stavby:

a/ stavby vo vlastníctve cirkvi

Článok VII
Vznik a zánik daňovej povinnosti

 Daňová povinnosť vzniká 1. januára zdaňovacieho obdobia nasledujúceho po zdaňovacom období , v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľností. Ak sa daňovník stane vlastníkom nehnuteľností 1. januára bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľností je rozhodujúci stav k l. januáru zdaňovacieho obdobia. 

Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada ak to zákon neustanovuje inak. (§ 18 ods. 2 / zákona o miestnych daniach)

Článok VIII
Daň za psa

(1) Predmetom dane za psa je pes starší ako 6 mesiacov chovaný fyzickou osobou alebo právnickou osobou. 

Predmetom dane za psa nie je pes uvedený v § 22 ods. 2/

(2) Daňovníkom je fyzická osoba alebo právnická osoba podľa § 23 zákona

(3) 
Základom dane je počet psov.

(4) Sadzba  dane  sa stanovuje 20 € za  jedného psa a kalendárny rok

(5) Podľa miestnych podmienok sa znižuje daň za psa chovaného v rodinnom

                        dome o 75%

(5) Daňová povinnosť vzniká a zaniká podľa § 26 zákona

Článok IX
Daň za užívanie verejného priestranstva
            (1)  Predmetom dane za užívanie verejného priestranstva je osobitné užívanie verejného priestranstva 

 
(2)  Verejným priestranstvom na účely tohto VZN sú verejnosti prístupné pozemky vo vlastníctve obce Košolná, ktorými sa rozumejú nasledovné miesta:

a/ hlavné   (štátne)  a  všetky   vedľajšie  (miestne)  cestné komunikácie  v  celej  svojej  dĺžke  a  v  šírke od krajnice po krajnicu,

b/ vybudovaný  chodník, príp. aj  upravená plocha pre  chodenie obyvateľov na celom území  obce,

c/ priestranstvo pred „Hostincom u Božky“

d/ autobusové nástupištia, 

e/ športový areál, 

f/  parkovisko pri cintoríne

g/ priestranstvo pred Kultúrnym domom 
(3) Osobitným  užívaním  verejného  priestranstva  sa podľa tohto VZN rozumie 

a/ umiestnenie zariadenia slúžiaceho na poskytovanie služieb a predaja, 

b/ trvalé parkovanie vozidla ,

c/ umiestnenie posedenia s občerstvením na vyhradenom priestore priľahlom k hostincu

d/ dočasné uloženie výkopovej zeminy a stavebnej sute

(4) Daňovníkom je fyzická osoba alebo právnická osoba, ktorá verejné priestranstvo užíva.

(5) Základom dane za užívanie verejného priestranstva je výmera užívaného verejného priestranstva v m2  .

(6)  Sadzbu  dane  za užívanie  verejného priestranstva za každý aj  začatý m2  osobitne  užívaného verejného priestranstva a za každý aj začatý deň je nasledovná:

a/ 1,00 €/m2 za umiestnenie zariadenia slúžiaceho na poskytovanie služieb alebo predaja  

b/ 0,10 €/m2 za trvalé alebo dočasné parkovanie motorového vozidla,

c/ 0,013 €/ m2 za umiestnenie posedenia s občerstvením na vyhradenom priestore pri hostinci

d/ 0,10 €/m2 za uloženie stavebného zariadenia, stavebného materiálu (mimo obdobia právoplatnosti stavebného povolenia)

e/  0,10 €/m2  za dlhodobé uloženie materiálu – dlhšie ako 30 po sebe nasledujúcich kalendárnych dní

            (7) Vznik a zánik daňovej povinnosti určuje § 34 zákona o miestnych daniach
(8) Oznamovaciu povinnosť, vyrubenie a platenie dane stanovuje § 34a zákona o miestnych daniach

(9) V prípade ak si daňovník nesplní oznamovaciu povinnosť postupuje správca dane v súlade s § 34b

Článok X
Daň za ubytovanie 

(1) Predmetom dane za ubytovanie sa určuje v § 37 zákona o miestnych daniach

(2) Daňovníkom je fyzická osoba, ktorá sa v zariadení odplatne prechodne ubytuje

(3) Základom dane je počet prenocovaní

(4) Sadzba dane je 0,50 € na osobu a prenocovanie.

(5) Platiteľom dane je prevádzkovateľ zariadenia, ktorý odplatné prechodné ubytovanie poskytuje. 

(6) Prevádzkovateľ je povinný sa zaregistrovať na Obecnom úrade v Košolnej najneskôr v deň začatia činnosti v poskytovaní služieb prechodného ubytovania.

(7) O dani za ubytovanie vedie prevádzkovateľ evidenciu v „Knihe ubytovaných“

Kniha ubytovaných musí mať povinne očíslované strany a musí obsahovať :

· údaje o platiteľovi dane a prevádzkovateľovi, ktorý poskytuje službu prechodného ubytovania

· názov a miesto zariadenia prechodného ubytovania

· meno a priezvisko ubytovaného 

· číslo občianskeho preukazu alebo cestovného pasu ubytovaného

· miesto trvalého pobytu ubytovaného

· dátum príchodu a odchodu – počet prenocovaných nocí ubytovaného

· výška zaplatenej dane za ubytovanie a číslo účtovného dokladu o zaplatení

Knihu ubytovaných je povinný prevádzkovateľ predložiť ku kontrole a overeniu správnosti vedených údajov pred začiatkom poskytovania služieb prechodného ubytovania a vždy na výzvu správcu dane.

(8) Daň za ubytovanie prevádzkovateľ vyberá pri nástupe daňovníka do zariadenia, v hotovosti v eurách alebo prevodným príkazom na faktúru. Pokladničný doklad o zaplatení dane a faktúru je platiteľ dane povinný uchovávať 10 rokov od vystavenia faktúry na daňové účely

(9) Prevádzkovateľ ako platiteľ dane je povinný zaplatenú daň daňovníkom odviesť mesačne a to do 10. dňa po uplynutí mesiaca nasledovným spôsobom :

a) v hotovosti do pokladne obecného úradu

b) bezhotovostným prevodom na účet obce Košolná vo VÚB banke Trnava, číslo účtu 13227212/0200

Článok XI
Daň za predajné automaty

(1) Predmetom dane je prístroj určený v § 44 zákona o miestnych daniach(ďalej len „predajný automat“).

(2) Daňovníkom je fyzická osoba alebo právnická osoba, ktorá predajné automaty prevádzkuje.

(3) Základom dane je počet predajných automatov.

(4) Sadzba dane je 50,00 € 
(5) Vznik a zánik daňovej povinnosti je určený § 48 zákona o miestnych daniach

(6) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti. Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Košolnej.  

(7) Na účely výberu dane prevádzkovateľ je povinný viesť nasledovnú preukaznú evidenciu ohľadne každého predajného automatu osobitne:

a/ výrobné číslo,  druh, typ, názov predajného automatu ,

b/ deň začatia a ukončenia prevádzkovania predajného automatu,

c/ zoznam ponúkaného tovaru

d/ miesto umiestnenia predajného automatu

c/ súčasťou evidencie sú platné doklady výrobcu k predajnému automatu .

                 Evidenciu je na požiadanie daňovník povinný predložiť ku kontrole na obecný úrad v Košolnej v lehote stanovenej vo výzve.
Článok XII
Daň za nevýherné hracie prístroje

(1) Predmetom dane za nevýherné hracie prístroje sú prístroje podľa § 52 zákona o miestnych daniach (ďalej len „nevýherné hracie prístroje“).  

(2) Daňovníkom je fyzická osoba alebo právnická osoba, ktorá nevýherné hracie prístroje prevádzkuje. 

(4) Základom dane je počet  nevýherných hracích prístrojov. 

(5) Sadzba dane je 50,00 € 
(6) Vznik a zánik daňovej povinnosti je určený v § 56 zákona o miestnych daniach 

(7) Na účely výberu dane je prevádzkovateľ povinný viesť nasledovnú preukaznú evidenciu ohľadne každého nevýherného hracieho prístroja osobitne:

a/ výrobné číslo, druh, typ, a názov nevýherného hracieho prístroja ,

b/ miesto umiestnenia nevýherného hracieho prístroja,

c/ deň začatia prevádzkovania a deň ukončenia prevádzkovania nevýherného hracieho prístroja .

Článok XIII
Daň za jadrové zariadenie

           (1) Predmetom dane za jadrové zariadenie je umiestnenie jadrového zariadenia, v ktorom prebieha štiepna reakcia a vyrába sa elektrická energia (ďalej len „jadrové zariadenie“), a to aj časť kalendárneho roka.

           (2) Daňovníkom dane je prevádzkovateľ jadrového zariadenia.

           (3) Základom dane je výmera katastrálneho územia obce v m2, ktoré sa nachádza v oblasti ohrozenia jadrovým zariadením. Výmera katastrálneho územia obce je : 9 588810 m2.

(4) Zastavané územie obce Košolná sa nachádza v oblasti ohrozenia jadrovým zariadením Jadrovej elektrárne V-2 v pásme do 21 km od zdroja ohrozenia  nad 2/3 polomeru oblasti ohrozenia. 

            (5) Sadzba dane je  v zmysle odseku 4 tohto ustanovenia  0,0006 € za m2.

(6) Daňová povinnosť vzniká dňom začatia skúšobnej prevádzky jadrového zariadenia a zaniká dňom vyvezenia jadrového paliva z posledného reaktora jadrového zariadenia.

(7) Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti. 

Oznamovaciu povinnosť si daňovník splní písomným oznámením, ktoré doručí osobne alebo doporučeným listom na Obecný úrad v Košolnej . Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu zdroja ako názov jadrového zariadenia, sídlo alebo umiestnenie, deň začatia skúšobnej prevádzky, oznámenie o dobe prevádzky.
(8) Daň za jadrové zariadenie vyrubí správca dane do 31. januára zdaňovacieho obdobia za predchádzajúci kalendárny rok. Daň za jadrové zariadenie sa vypočíta ako súčin základu dane podľa ods.3 a sadzby dane podľa ods. 5 tohto ustanovenia. 

(9) Vyrubená daň za jadrové zariadenie je splatná do 15 dní odo dňa nadobudnutia právoplatnosti rozhodnutia.

Článok XIV
 Poplatok

(1) Poplatok sa platí za  komunálne odpady a drobné  stavebné odpady, ktoré vznikajú na území obce.

           (2) Sadzba poplatku je :

a) za komunálne odpady a drobné stavebné odpady 0,024 € za jeden liter komunálnych odpadov a drobných stavebných odpadov. Interval vývozu je jeden krát za tri týždne. Obec vyrúbi poplatok rozhodnutím, na základe ohlásenia o počte a objeme zberných nádob, v ktorom je uvedený aj počet vývozov za rok.

b) za drobné stavebné odpady je 0,015 € za kg drobných stavebných odpadov 
    
      bez obsahu škodlivín
Článok XV

Splnomocňovacie ustanovenia
Obec Košolná poskytne nasledovné zľavy miestneho poplatku za komunálne odpady a drobné stavebné odpady:

          (1) 100 % za obdobie počas, ktorého poplatník preukázateľne neužíva nehnuteľnosť, ktorú je oprávnený užívať, viac ako 90 po sebe nasledujúcich kalendárnych dní.

          (2) Obec Košolná môže na zmiernenie tvrdosti zákona v jednotlivých prípadoch na základe žiadosti poplatok znížiť o 40 %. Poplatok možno znížiť osobe staršej ako 62 rokov, ktorá žije osamele a má jediný zdroj príjmu dôchodok. Zníženie poplatku sa poskytne iba na jednu smetnú nádobu. O znížení poplatku na základe žiadosti rozhoduje obecné zastupiteľstvo.

        Spoločné  a  záverečné  ustanovenia
Článok XVI
Spoločné ustanovenia

(1) Správu miestnych daní a miestneho poplatku vykonáva   obec   Košolná prostredníctvom starostu obce a poverených zamestnancov obce  Košolná . 

(2) Postavenie povereného zamestnanca obce - správcu dane z nehnuteľnosti nemá hlavný kontrolór obce Košolná.
Článok XVII

Priznanie k dani z nehnuteľnosti,

 k dani za psa, k dani za predajné automaty

a k dani za nevýherné hracie prístroje

          (1) Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje sa podľa § 99a ods.1/ podáva do 31.januára zdaňovacieho obdobia.

        (1) Priznanie podľa § 99a ods. 2/ a 3/ e daňovník povinný podať do 30 dní odo dňa vzniku daňovej povinnosti

        (2) Čiastkové priznanie podáva daňovník v prípadoch určených v § 99 b zákona o miestnych daniach

        (3) Opravné daňové priznanie podáva daňovník podľa § 99 c zákona o miestnych daniach

Článok XVIII
Splatnosť a platenie dane v splátkach

(1) Vyrubená daň z nehnuteľností, daň za psa, daň za predajné automaty a daň za nevýherné hracie prístroje sú splatné do 15 dní odo dňa nadobudnutia právoplatnosti rozhodnutia.

(2) Platenie dane v splátkach môže správca dane určiť podľa § 99g ods. 2

Článok XIX
Záverečné ustanovenia

(1) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon NR SR č. 582/2004 Z. z. o miestnych daniach a miestnom poplatku v znení neskorších predpisov a  zákon SNR č. 511/1992 Zb. o správe daní a poplatkov v znení neskorších predpisov. 

(2) Na tomto všeobecne záväznom nariadení obce Košolná sa uznieslo Obecné zastupiteľstvo v Košolnej dňa ................... uznesením č. ..............  .
(3)  Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Košolná č.1/2015 o miestnych daniach a miestnom poplatku zo dňa 17.12.2015 a jeho dodatky. 

(4) Zmeny a doplnky tohto všeobecne záväzného nariadenia schvaľuje Obecné zastupiteľstvo v Košolnej

Toto všeobecne záväzné nariadenie obce Košolná  nadobúda účinnosť dňom 1.1.2020.

                                                                                               PhDr. Martin Halaksa

                                                                                                             starosta obce                                                         

